Diari Oficial de la Generalitat Valenciana


Sumari del DOGV 3838, del 18-09-2000 (2000/7240)

Rotlle d'apel·lació número 907/1999. Cèdula de notificació.
-----------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7240


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 907/1999. Cèdula de notificació. [2000/Q7240]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 907/1999, que prové de les actuacions de judici executiu número 80/1999, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 546/2000
  
- Presidenta: M.ª Carmen Escrig Orenga
  
- Magistrats:
  
· M.ª Antonia Gaitón Redondo
  
· Antonio Pardo Llorens
  
València, 6 de juliol de 2000
  
La Secció Novena de l'Audiència Provincial de València, sent-ne ponent Antonio Pardo Llorens, ha vist aquest rotlle d'apel·lació número 907/1999, que prové de les actuacions de judici d'executiu, promogudes davant del Jutjat de Primera Instància número 6 de València, amb el número 80/1999, entre les parts; d'una, com a demandant apel·lant, el senyor Marcelo Enrique Fernández Quintana, representat per la procuradora dels tribunals Amparo Blasco Royo, i d'una altra, com a demandant apel·lat, Remabe, SL, representada per la procuradora dels tribunals Julia Ferrer Pastor. No ha comparegut en aquesta alçada la demandada, Talleres Alta Gracia, SL, sobre lletra de canvi i pagaré, en virtut del recurs d'apel·lació interposat pel demandat, el senyor Marcelo Enrique Fernández Quintana.
  
Decisió
  
Que amb l'estimació del recurs d'apel·lació plantejat contra la sentència dictada pel jutge de primera instància número 6 de València, en actuacions de judici executiu número 80/1999, revoquem aquesta pel que fa a l'acord de seguir l'execució contra el demandat, el senyor Fernández Quintana, perquè això no s'hi pot interposar, i la mantenim en allò que ordena seguir l'execució contra la demandada fins al pagament a l'actora del principal i interessos.
  
Revoquem el pronunciament que conté sobre costes i, en conseqüència, condemnem Talleres Alta Gracia, SL, a pagar la meitat de les costes causades en primera instància.
  
Declarem que no correspon imposar, de manera expressa, l'altra meitat de les costes de la primera instància i les d'aquesta alçada.
  
Notifiqueu aquesta resolució a les parts que han comparegut, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Talleres Alta Gracia, SL, amb la fixació prèvia d'aquest edicte al tauler d'anuncis d'aquesta secció i la publicació en el Diari Oficial de la Generalitat Valenciana, lliure i expedisc aquest edicte.